text: বাংলাদেশে ভারতের নতুন হাইকমিশনার হচ্ছেন বিক্রম দোরাইস্বামী - NewsFlash24bd.com
  রবিবার, 12 জুলাই 2020 10:26
  নিউজফ্ল্যাশ ডেস্ক: ঢাকায় নতুন হাইকমিশনার হিসেবে বিক্রম দোরাইস্বামীকে নিযুক্ত করতে যাচ্ছে ভারত। তিনি বর্তমান হাইকমিশনার রীভা গাঙ্গুলি দাশের স্থলাভিষিক্ত হচ্ছেন বলে জানিয়েছে ভারতের গণমাধ্যম হিন্দুস্তান টাইমস। বিক্রম দোরাইস্বামী ভারতের পররাষ্ট্র মন্ত্রণালয়ের অতিরিক্ত সচিব হিসেবে দায়িত্ব পালন করছেন। তিনি ভারতের পররাষ্ট্র ক্যাডারের ১৯৯২ ব্যাচের কর্মকর্তা। এদিকে রীভা গাঙ্গুলি দাশ ভারতের পররাষ্ট্র মন্ত্রণালয়ের পূর্ব বিভাগের সচিব হিসেবে যোগ দেবেন। গত বছর ১ মার্চ ঢাকায় আসেন রীভা গাঙ্গুলি দাশ। তার আগে ঢাকায় ভারতের হাইকমিশনার হিসেবে দায়িত্ব পালন করছিলেন হর্ষ বর্ধন শ্রিংলা। রীভা গাঙ্গুলি দাশ ঢাকায় আসার আগে ভারতের পররাষ্ট্র মন্ত্রণালয়ের অধীনে পরিচালিত আন্তর্জাতিক সাংস্কৃতিক সম্পর্ক কাউন্সিলের (আইসিসিআর) মহাপরিচালক হিসেবে দায়িত্ব পালন করে আসছিলেন।
  পড়া হয়েছে 23 বার। সর্বশেষ সম্পাদন করা হয়েছে: রবিবার, 12 জুলাই 2020 10:31
  এই ক্যাটাগরিতে আরো: « শেখ হাসিনার জন্য চূড়ান্ত পরীক্ষা	করোনাভাইরাসের টেস্টের ভুয়া রিপোর্ট, ডা. সাবরিনা গ্রেফতার »